Ανίχνευση δυσκολιών και πρόγραμμα παρέμβασης για τη βελτίωση του οπτικό-κινητικού συντονισμού παιδιών προσχολικής ηλικίας με ειδικές εκπαιδευτικές ανάγκες
Creators: name: Παπαδόπουλος, Απόστολος Νικολάου
Publisher: name: Aristotle University of Thessaloniki
Year: 2016
Subjects: Οπτικο-κινητικός συντονισμός
Ειδικές εκπαιδευτικές ανάγκες
Ανίχνευση και παρέμβαση
Visual-motor coordination
Special educational needs
Identification and intervention

description: Ο οπτικο-κινητικός συντονισμός (ΟΚΣ) είναι η ικανότητα ενός ατόμου να μπορεί να συντονίζει την λαμβανόμενη οπτική πληροφορία με τις κινήσεις του σώματός του, κατά τη διάρκεια μιας δραστηριότητας και αποτελεί απαραίτητο στοιχείο για την εξέλιξη και τη βελτίωση όλων των πρακτικών δεξιοτήτων του ατόμου αυτού. Σε πολλές κατηγορίες παιδιών με ειδικές ανάγκες συνυπάρχουν προβλήματα που είναι συνυφασμένα με δυσκολίες στην κίνηση, τον προσανατολισμό, την ισορροπία, τον οπτικό-κινητικό συντονισμό. Σκοπός της παρούσας εργασίας ήταν να διερευνηθεί η δυνατότητα ανίχνευσης δυσκολιών στον οπτικό-κινητικό συντονισμό σε παιδιά προσχολικής ηλικίας, με ειδικές εκπαιδευτικές ανάγκες και, παράλληλα, να μελετηθεί η επίδραση προγράμματος παρέμβασης, που εφαρμόστηκε σε παιδιά με τις συγκεκριμένες δυσκολίες. Για την αξιολόγηση των παιδιών χρησιμοποιήθηκε το Beery Developmental Test of Visual-Motor Integration (6th ed.), γνωστό και ως Αναπτυξιακό Τεστ Οπτικο–Κινητικού Συντονισμού. Εννέα μαθητές της προσχολικής αγωγής, διαγνωσμένοι με ειδικές εκπαιδευτικές ανάγκες και με δυσκολίες στον οπτικο-κινητικό συντονισμό αποτέλεσαν την πειραματική ομάδα. Στις δύο ομάδες ελέγχου, Ο.Ε.-1 και Ο.Ε.-2, συμμετείχαν εννέα μαθητές της προσχολικής αγωγής, διαγνωσμένοι με ειδικές εκπαιδευτικές ανάγκες και με δυσκολίες στον οπτικο-κινητικό συντονισμό και δέκα τρεις μαθητές προσχολικής αγωγής του τυπικού πληθυσμού, αντίστοιχα. Στα παιδιά της πειραματικής ομάδας χορηγήθηκε πρόγραμμα παρέμβασης διάρκειας δέκα εβδομάδων και με την ολοκλήρωσή του έγινε επαναξιολόγηση όλων των παιδιών. Το πρόγραμμα παρέμβασης που χορηγήθηκε στηρίχτηκε στο εκπαιδευτικό εργαλείο του Beery VMI, Το Βιβλίο μου με τα Σχήματα. Τα αποτελέσματα έδειξαν σταθερότητα στις επιδόσεις στον οπτικο-κινητικό συντονισμό, παρά την ελάχιστη θετική διαφοροποίηση στις τιμές των παιδιών της πειραματικής ομάδας, σημαντική βελτίωση στις επιδόσεις των παιδιών αυτών στην οπτική αντίληψη και τέλος σημαντική βελτίωση στις επιδόσεις τους στον κινητικό συντονισμό, μετά την παρέμβαση.
description: Visual-Motor Integration (VMI) is the individual’s ability to coordinate the visual information received by his/her body movements during an activity and constitutes an essential element for the development and improvement of all his/her practical skills. In many categories which children with special needs fit in, problems relevant to difficulties in movement, orientation, balance and visual-motor integration are established. The aim of the present study was to investigate the ability to identify difficulties in visual-motor integration in preschoolers with special educational needs and, furthermore, to study the impact of an intervention program, implemented in children with specific difficulties. Children were assessed with the Beery Developmental Test of Visual-Motor Integration (6th ed.), also known as Developmental Visual-Motor Integration Test. Nine preschoolers, diagnosed with special educational needs and difficulties in visual-motor integration constituted the experimental group. The two control groups, CG-1 and CG-2, comprised nine preschoolers, diagnosed with special educational needs and difficulties in visual-motor integration and thirteen preschoolers without disabilities, respectively. Children in the experimental group participated in a ten-week intervention program and were reassessed on completion. This intervention program was based on the Beery VMI, My Book of Shapes educational tool. The results established stable performance in visual-motor integration, despite the insignificant positive variation in the experimental group values, as well as significant improvement in the experimental group’s performance both in visual perception and in motor coordination after intervention.
description: Σε συνεργασία με το Παιδαγωγικό Τμήμα Νηπιαγωγών (Πανεπιστήμιο Δυτικής Μακεδονίας)